burgasdotpro/wikipedia huggingface dataset:
Heinrich Tietze

Heinrich Franz Friedrich Tietze (* 31. august 1880, Schleinz, Rakúsko, vtedy Rakúsko-Uhorsko – † 17. február 1964, Mníchov, Nemecko) bol rakúsky matematik. Zaoberal sa predovšetkým topológiou, kde je po ňom pomenovaná Tietzeho veta o rozšírení, a kde pracoval aj v teórii uzlov. Pracoval aj v teórii grúp, kde sa zaoberal predovšetkým prezentáciou grúp. V tejto oblasti sú po ňom pomenované Tietzeho transformácie. Zaoberal sa aj teóriou čísel, diferenciálnou geometriou, teóriou grafov, či reťazovými zlomkami.
Alternative Songs

Alternative Songs (pôvodne Hot Modern Rock Tracks a Modern Rock Tracks) je hudobný rebríček v USA, ktorý sa objavil v časopise "Billboard" 10. septembra 1988. Je to zoznam 40 najhranejších moderných rockových piesní v rozhlasových staniciach, ktoré sú väčšinou alternatívny rock. Rebríček bol zavedený ako doplnok k Mainstream Rock Tracks a jeho vytvorenie bolo podnetom pre veľký rozmach alternatívnej hudby roku 1980.
Počas prvých rokov rebríčku Modern Rock Tracks, rebríček Alternative Songs predstavoval piesne, ktorým nebola venovaná pozornosť ostatných moderných rockových staníc. Takže rebríček zahŕňal veľa umelcov hrajúcich žánre ako electronica alebo post-punk. Postupne sa stal alternatívny rock dominantným žánrom (najmä popri explózii grunge v roku 1990) sa rebríčky Modern Rock Tracks a Mainstream Rock Tracks stali veľmi podobnými, vrátane veľkého množstva rovnakých piesní. Prvý number one hit bola pieseň "Peek-a-Boo" od skupiny Siouxsie and the Banshees, aktuálna jednotka je k 3.2.2018 One foot od Walk the moon. 
Piesne.
Umelci s najväčším počtom piesní na #1:
Umelci s najväčším počtom týždnov na #1 :
Umelci s najviac piesnami v top 10:
Piesne, ktoré debutovali na #1.
Dave Grohl má ako jediný štyri krát #1 piesne v štyroch rôznych skupinách a to ako Nirvana, Foo Fighters, Queens of the Stone Age a Nine Inch Nails.
Najúspešnejší album v počte #1 piesní (5) je Meteora z roku 2003 od Linkin Park. 
Piesne, ktoré najdlhšie v rebríčku čakali na #1 sú "Out of My League" od Fitz and The Tantrums (33 týždnov) z roku 2013, dalej "Animal" od Neon Trees z roku 2010 a "Mountain at My Gates" od Foals in 2016 (32 týždnov), "1901" od Phoenix (31 týždnov) z roku 2010, "Feel Good Drag" od Anberlin (29 týždnov) in 2009, a "Wasteland" od 10 Years (27 týždnov) z roku 2006.
20 týždnov
19 týždnov
18 týždnov
17 týždnov
16 týždnov
15 týždnov
14 týždnov
13 týždnov
12 týždnov
11 týždnov
10 týždnov
Magické vibrácie

Magické vibrácie (úplný názov: Music-magic; Magické vibrácie) trojdielny hudobno-zábavný cyklus o mágii v hudbe a hudbe v mágii.
Televízny program vyrobený v roku 1992 Slovenskou televíziou Bratislava.
Magické vibrácie 1.
Stopáž: 00:18 h.
Magické vibrácie 2.
Stopáž: 00:13 h.
Magické vibrácie 3.
Stopáž: 00:16 h.
Zdroje.
Archív Slovenskej televízie Bratislava
Večer ilúzií

Večer ilúzií je televízny program v ktorom sa kúzelník Alexander stretáva so zaujímavými hosťami. Cyklus piatich častí: Večer ilúzií I., Večer ilúzií II., Večer ilúzií III., Večer ilúzií IV., Večer ilúzií V.
V roku 1996 vyrobila Slovenská televízia Bratislava.
Večer ilúzií I..
Stretnutie je v starej bratislavskej kaviarni.
Stopáž: 00:24:23 h.
Večer ilúzií II..
Stretnutie na jednej bratislavskej streche.
Stopáž: 00:25:40 h.
Večer ilúzií III..
Stretnutie pod starou strechou.
Stopáž: 00:25:40 h.
Večer ilúzií IV..
Stretnutie v bratislavskom paláci.
Stopáž: 00:26:47 h.
Večer ilúzií V..
Stretnutie v bratislavskom paláci.
Stopáž: 00:26:10 h.
Zdroje.
"Život v smokingu", kniha, Šimko, Ján, Vydal Tatralov, s.r.o. Bratislava 1996, ISBN 80-967199-4-7
Archív Slovenskej televízie Bratislava:
John Clauser

John Francis Clauser (* 1. december 1942, Pasadena, Kalifornia, USA) je americký fyzik. Je známy predovšetkým vďaka práci v kvantovej mechanike.
V roku 2022 získal spoločne s francúzskym fyzikom Alainom Aspectom a rakúskym fyzikom Antonom Zeilingerom Nobelovu cenu "„za objavy v oblasti kvantovej informačnej vedy“". 
Životopis.
Bakalársky titul z fyziky získal v roku 1964 na California Institute of Technology. V štúdiu pokračoval na Columbia University in the City of New York, kde získal magisterský (1966) a doktorský (1969) titul.
V rokoch 1969 až 1996 pracoval v Lawrence Berkeley National Laboratory, Lawrence Livermore National Laboratory a na univerzite v Berkeley. Na Berkeley bol členom Fundamental Fysiks Group, neformálnej skupiny fyzikov, ktorá sa každý týždeň schádzala, aby preberala otázky kvantovej mechaniky a filozofie.
V roku 1972 vykonal spoločne so Stuartom Freedmanom prvý experimentálny test predpovede Bellovych nerovností. Išlo o prvé experimentálne pozorovanie kvantového previazania a súčasne prvé pozorovanie narušenia Bellových nerovností.
V roku 1974 spoločne s Michaelom Hornom preukázal, že zobecnené Bellove nerovnosti tvoria vážne obmedzenie pre všetky lokálne realistické teórie prírody. Táto práca predstavila Clauser-Horneove nerovnosti, prvé obecne platné experimentálne požiadavky nastavené lokálnym realizmom. Neskôr v roku 1974 tiež vykonal prvé pozorovanie sub-Poissonovskej štatistiky pre svetlo (cez porušenie Cauchyho-Schwarzovych nerovností pre klasické elektromagnetické pole) a tým prvý raz experimentálne jednoznačne demonštroval časticový charakter fotónov. V roku 1976 urobil druhý experimentálny test Bellovych nerovností.
Za tieto práce získal v roku 2010 Wolfovu cenu za fyziku, spoločne s Zeilingerom a Aspectom.
Alain Aspect

Alain Aspect (* 15. jún 1947, Agen, Francúzsko) je francúzsky fyzik. Je známy predovšetkým vďaka experimentom v oblasti kvantovej mechaniky. 
V roku 2010 dostal Wolfovu cenu za fyziku a v roku 2022 získal spoločne s americkým fyzikom Johnom Clauserom a rakúskym fyzikom Antonom Zeilingerom Nobelovu cenu "„za objavy v oblasti kvantovej informačnej vedy“".
Anton Zeilinger

Anton Zeilinger (* 20. máj 1945, Ried im Innkreis, Rakúsko) je rakúsky fyzik a profesor na Viedenskej univerzite. 
Zaoberá sa predovšetkým kvantovou fyzikou. Je tiež známy vďaka práci v oblasti kvantovej teórie informácie, fyzikálno-teoretických základov kvantových výpočtov. 
V roku 2010 dostal Wolfovu cenu za fyziku a v roku 2022 získal spoločne s francúzskym fyzikom Alainom Aspectom a americkým fyzikom Johnom Clauserom Nobelovu cenu "„za experimenty s previazanými fotónmi porušujúcimi Bellovu nerovnosť" "a objavy v oblasti kvantovej informačnej vedy“". (Anglicky: “for experiments with entangled photons, establishing the violation of Bell inequalities and pioneering quantum information science”)
Zoznam referend na Slovensku

Na Slovensku sa od roku 1993 konalo deväť celoštátnych referend:
Problematické referendá.
Referendum na Slovensku môže byť iniciované na základe petície aspoň 350 000 občanov alebo na základe uznesenia NR SR. Podmienkou uskutočnenia referenda je jeho vyhlásenie prezidentom alebo prezidentkou. 
1997.
Referendum z roku 1997 sa niekde uskutočnilo s tromi, niekde so štyrmi otázkami. Ústredná komisia pre referendum sa deň po skončení uzniesla, že referendum bolo zmarené v dôsledku nedistribuovania lístkov so štyrmi otázkami. Vtedajšia opozícia vyzvala svojich priaznivcov aby referendum bojkotovali. Toto referendum malo najnižšiu účasťou v histórii (9,53%).
2021.
Referendum v roku 2021 prezidentkou nebolo vyhlásené, pretože 7. júla 2021 Ústavný súd rozhodol, že referendum o predčasných voľbách by nebolo v súlade s Ústavou. Rozhodnutie sa týkalo aj možných petícií v budúcnosti. Ústavný súd však naznačil, že po zmene Ústavy by sa referendá o predčasných voľbách konať mohli. Ivan Fiačan, predseda Ústavného súdu sa k rozhodnutiu vyjadril takto: „Sporný predmet referenda je v rozpore s princípom generality práva, pretože so silou ústavného zákona by v jednom konkrétnom prípade obchádzal ústavou zakotvené pravidlá týkajúce sa tvorby a fungovania Národnej rady.“ Petíciu za referendum o predčasných voľbách podporilo viac ako 585 tisíc občanov. Po doručení podpisov prezidentke sa Zuzana Čaputová obrátila na Ústavný súd. Referendová otázka znela: „Súhlasíte s tým, aby sa skrátilo VIII. volebné obdobie Národnej rady SR tak, aby sa voľby do Národnej rady SR vykonali do 180 dní odo dňa vyhlásenia výsledkov tohto referenda?“
Human (The Killers)

„Human“ je skladba americkej rockovej skupiny The Killers, a bol vydaný ako prvý singel z ich tretieho štúdiového albumu "Day &amp; Age". Mal premiéru dňa 22. septembra 2008 vo večernej show rádia BBC Radio 1 a digitálne vydanie dňa 30. septembra 2008. Singel sa stal treťou piesňou skupiny, ktorý vstúpil do Top 5 v britskom rebríčku UK Singles Chart. Pieseň bola vydaná celosvetovo na 7" obrázkovom disku v rôznych dátumoch počas novembra 2008 s B-stranou „A Crippling Blow“.
Zoznam skladieb.
7" vinyl singel
Limitovaná edícia 12" vinyl singel
Európsky cardsleeve singel
Nemecké CD
iTunes remixy EP
Remixy promo CD
Sterilizácia (mikrobiológia)

Sterilizácia je fyzikálny alebo chemický postup, pomocou ktorého sa v danom prostredí, predmete alebo zariadení zničia všetky mikroorganizmy – baktérie, vírusy, huby, vrátane spór. Sterilizácia sa využíva najmä v zdravotníctve, kde zabezpečuje sterilitu zdravotníckych pomôcok a liečiv. Sterilizované predmety sú zväčša uložené vo vhodných obaloch, ktorý ich chráni pred sekundárnou kontamináciou.
Výsledkom sterilizácie je sterilita, čiže neprítomnosť životaschopných mikroorganizmov. Dosahuje sa pôsobením letálnych fyzikálnych alebo chemických faktorov alebo ich kombinovaním. 
Druhy sterilizácie:
Referendum na Slovensku v roku 1994

Referendum na Slovensku v roku 1994 bolo prvé referendum na Slovensku, ktoré sa konalo 22. októbra 1994. Účasť voličov bola 19,96% a referendum bolo neplatné.
Referendová otázka: "Súhlasíte, aby sa prijal zákon o preukazovaní finančných prostriedkov, ktoré boli použité pri dražbách a privatizácii?"
Referendum vyhlásil prezident Michal Kováč dňa 10. augusta 1994 rozhodnutím č. 205/1994 Z. z. na základe uznesenia NR SR, ktoré bolo prijaté dňa 12. júla 1994 na návrh predsedu Združenia robotníkov Slovenska Jána Ľuptáka.
Referendum na Slovensku v roku 1998

Referendum na Slovensku v roku 1998 bolo tretie referendum na Slovensku, ktoré sa konalo 25. - 26. septembra 1998. Účasť na referende bola 44,25 % a preto bolo neplatné.
Referendová otázka: "Ste za to, aby Národná rada Slovenskej republiky prijala ústavný zákon, ktorým sa zakáže privatizácia týchto strategických podnikov:
Iniciátorom referenda bola strana HZDS. Petičný výbor odovzdal zastupujúcemu prezidentovi (vláde SR) takmer 450 000 podpisov. Referendum sa konalo v dňoch parlamentných volieb 1998.
Referendum na Slovensku v roku 2000

Referendum na Slovensku v roku 2000 bolo štvrté referendum na Slovensku, ktoré sa konalo 11. novembra 2000. Účasť bola 20,03% a bolo neplatné.
Referendová otázka: "Ste za to, aby sa Národná rada Slovenskej republiky uzniesla na ústavnom zákone: Volebné obdobie NR SR, zvolenej v roku 1998, sa končí dňom volieb do Národnej rady Slovenskej republiky, ktoré sa vykonajú do 150 dní odo dňa vyhlásenia výsledkov referenda?"
Referendum o predčasných parlamentných voľbách vyhlásil prezident Rudolf Schuster na základe petičnej akcie organizovanej HZDS a SNS. Zozbieraných bolo približne 698 000 podpisov.
Referendum na Slovensku v roku 2004

Referendum na Slovensku v roku 2004 bolo šieste referendum na Slovensku, ktoré sa konalo 3. apríla 2004. Účasť bola 35,86% a referendum bolo neplatné.
Referendová otázka: "Ste za to, aby poslanci NR SR prijali ústavný zákon o skrátení III. volebného obdobia NR SR tak, aby sa voľby do NR SR konali v roku 2004?" (86,78% hlasovalo ÁNO, 11,93% hlasovalo NIE)
Referendum na tému skrátenia III. volebného obdobia NR SR bolo vyhlásené na základe petičnej akcie Konfederácie odborových zväzov, podporovanej najmä stranou Smer, ale i ďalšími opozičnými stranami KSS, SDĽ i HZDS. Zo 608 518 podpisov voličov na petičných hárkoch bolo platných 557 282. Referendum vypísal prezident Rudolf Schuster na 1. deň prezidentských volieb 2004.
Pierre Corneille

Pierre Corneille (* 6. jún 1606, Rouen, Francúzske kráľovstvo – † 1. október 1684, Paríž) bol významný francúzsky dramatik. Jeho najslávnejšie hry sú Cid, Horácius a Polyeuktus. Bohatstvo a rôznorodosť jeho tvorby odráža hodnoty a veľké výzvy 17. storočia.
Životopis.
Narodil sa ako druhé z ôsmich detí advokáta. Študoval právo, bol sám advokátom, ale na súde temer nevystupoval. Žil veselým životom, písal drobné verše a roku 1629 mal s komédiou „Mélite“ v Paríži veľký úspech. V rokoch 1628 - 1650 bol kráľovským advokátom a žil s mladším bratom Thomasom v rodnom dome usporiadaným životom. Obidvaja písali divadelné hry. V roku 1629 začal písať hry ako Clitandre, Vdova, Kráľovská galéria, Nasledovná, Kráľovské námestie, Médea a Komická ilúzia. Vytvoril v nich nový štýl, ktorý zobrazoval tragické city v reálnom uveriteľnom svete a vtedajšej spoločnosti.
V roku 1641 sa oženil s Marie de Lampérière, dcérou poručíka, mal s ňou sedem detí, z ktorých jedno neprežilo dojčenský vek. Okrem iných bola jeho potomkom i Charlotta Cordayová, žena, ktorá spáchala atentát na Jean-Paul Marata počas Francúzskej revolúcie.
Jeho príbuzným - synovcom - bol aj Bernard le Bovier de Fontenelle, právnik a filozof, člen Francúzskej akadémie.
Corneille sa stal oficiálnym autorom menovaným kardinálom Richelieuom, no rozišiel sa so statusom prorežimného básnika a kardinálovou politikou, aby písal divadelné hry vysoko exaltované a noblesné, napríklad hru "Cid" (Cid) s námetom zo španielskych dejín. Novozaložená Francúzska akadémia oficiálne odsúdila túto hru. Tiež pripomínal, že politici nestoja nad právom, napríklad v hre "Horace". Ukázal monarchu upevňujúceho si moc inak ako represáliami v hre "Cinna".
V roku 1647 bol zvolený za člena Francúzskej akadémie do kresla č. 14, ktoré dovtedy patrilo jeho bratovi Thomasovi. 
Od roku 1643 do 1651, po smrti kardinála Richelieua a počas trvania Frondy, vo svojich dielach ukázal krízu francúzskej identity, ktorá vtedy prechádzala celým Francúzskom: napísal hru „Smrť Pompeova“, v ktorej si vybavil účet s Richelieuom. V ďalšej hre Cinna (1642) opísal peripetie občianskej vojny a rozpor medzi láskou k vlasti a zbabelosťou.
Počnúc 1652 prestal na sedem rokov písať súc demotivovaný prepadnutím hry „Pentathrite“. Medzi rokmi 1659 - 1684 napísal ešte 11 hier a preložil a zveršoval „Nasledovanie Krista“. V roku 1662 mala úspech jeho hra „Sertorius“, čo ho inšpirovalo presťahovať sa do Paríža, avšak jeho ďalšie kusy prestali byť príťažlivé, zdali sa suchopárne a komplikované.
Súťažil v písaní hry „Titus a Berenika“ s mladým nádejným dramatikom Jeanom Racinom, tento boj prehral. Po ďalšom neúspechu hry „Suréna“ sa celkom odmlčal. Corneillove hry sa vtedy hrali po celej Európe, parížskemu obecenstvu však už nestačili. Corneille umrel v chudobe a zabudnutí.
Dielo.
Divadelné hry - komédie a tragédie:
Referendum na Slovensku v roku 2010

Referendum na Slovensku v roku 2010 bolo siedme referendum na Slovensku, ktoré sa konalo 18. septembra 2010. Účasť bola 22,84% a referendum bolo neplatné.
Referendové otázky: 
Referendum vyhlásil prezident Ivan Gašparovič na základe petičnej akcie, pod ktorou bolo 368 000 platných podpisov občanov (z celkových 401 126 podpisov). Petičná akcia začala ako občianska aktivita spoločne so zakladaním politickej strany SaS.
Day &amp; Age

Day &amp; Age je tretí štúdiový album americkej rockovej skupiny The Killers, vydaný 24. novembra 2008 vo Veľkej Británii, Kanade A USA. Frontman a spevák skupiny Brandon Flowers vyhlásil, že je to „album, na ktorom je viac humorných skladieb“. Dodnes sa celosvetovo predalo vyše 3 milióny kópií albumu "Day &amp; Age".
Výroba.
Skupina začala písať skladby pre album "Day &amp; Age", zatialčo sa zúčastňovala turné "Sam’s Town". Producent Stuart Price pracoval na niekoľkých remixoch The Killers. Price spoločne s The Killers mali spoločnú večeru a po návrate do štúdia nahrali singel „Human“ za dve hodiny. Brandon Flowers uviedol, že koncepcia albumu je „pokračovaním“ albumu "Sam’s Town" a povedal: „Je to ako pozerať sa na Sam’s Town z Marsu“. V rozhovore s "The Quietus", Flowers povedal, že piesne albumu boli inšpirované umelcami Elton John, David Bowie a Lou Reed.
Na tvorbu obalu albumu si The Killers vybrali Paula Normansella. V albume sa takisto nachádzajú aj portréty členov skupiny. Tieto portréty sa nachádzajú v rôznych častiach hudobného videa singlu „Human“. 8. decembra 2008 časopis "Rolling Stone" vymenoval obal albumu za najlepší obal albumu roku 2008.
Úspech.
Album bol certifikovaný na multi-platinové a platinové ocenenie vo Veľkej Británii, Írsku, Austrálii, Kanade, Mexiku, Novom Zélande a Španielsku. Album bol tiež certifikovaný na zlato v USA, Rakúsku, Dánsku, Holandsku, Nemecku, Grécku, Taliansku, Nórsku, Švédsku a Švajčiarsku. To je najväčší celovetovo siahajúci album skupiny.
Albumu sa predalo viac ako 2.700.000 kópií v prvom roku jeho vydania. Dodnes sa predalo cez 3 milióny nahrávok po celom svete.
Zwicky

Zwicky môže byť:
Bottrop

Bottrop je mesto na západe stredného Nemecka v spolkovej krajine Severné Porýnie-Vestfálsko vo vládnom obvode Münster. Susedí s mestami Essen, Oberhausen, Gladbeck a Dorsten a patrí do priemyselnej zóny Porúrie. 
Dejiny.
V minulosti bolo strediskom ťažby uhlia a železnice, v továrňach sa vyrábali dechtové výrobky, chemikálie, textil a stroje. Mesto rástlo ako ťažobné stredisko od 60. rokov 19. storočia, privilégium mesta získalo v roku 1921. Počas druhej svetovej vojny bol priemysel v Bottrope strategicky bombardovaný spojencami. V roku 1975 sa mesto zjednotilo so susednými mestami Gladbeck a Kirchhellen. V roku 1976 sa Gladbeck odčlenil a Kirchhellen sa stal mestským obvodom s názvom Bottrop-Kirchhellen.
Členenie.
Mesto má tri mestské obvody Bottrop-Mitte, Bottrop-Süd a Bottrop-Kirchhellen.
Cottbus

Cottbus (slovenský historický názov Chotebuz; ) je mesto v spolkovej krajine Brandenbursko, ktoré sa nachádza približne 125 km juhovýchodne od Berlína na rieke Spréva. 
Dejiny.
V 3. a 4. storočí sa na mieste dnešného mesta usadili germánske kmene. Od 6. storočia sa tu sťahovali slovanské kmene. Od 8. storočia prichádzali Lužickí Srbi. Tí v 10. storočí postavili hradný múr na piesočnom riečnom ostrove. Prvá písomná zmienka o meste pochádza z roku 1156. Mestské právo získal Cottbus v 1216-1225. 
V stredoveku bolo mesto známe pre produkciu vlny a miestne súkno bolo exportované do celého Brandenburska, Česka a Saska. V roku 1462 sa Cottbus stal súčasťou Brandenburského markgrófstva a v 1701 Pruského kráľovstva. V roku 1815 boli okolité okresy Horných a Dolných Lužíc postúpené Saským kráľovstvom Prusku. Od roku 1949 až do zjednotenia Nemecka v 1990 bol Cottbus súčasťou NDR.
Kultúra.
Cottbus je strediskom dolnolužickej kultúry. Viaceré značky v meste sú bilingválne a sídli tu aj dolnolužické gymnázium, ale dolnolužickou srbčinou sa bežne v uliciach nerozpráva. Od roku 1991 sa sa v meste nachádza technická univerzita "Brandenburgische Technische Universität". Každoročne sa v meste koná festival východoeurópskych filmov. Futbalový klub FC Energie Cottbus v súčasnosti hráva druhú najvyššiu ligu.
Potsdam

Potsdam môže byť:
Jena

Jena je nemecké univerzitné mesto v spolkovej krajine Durínsko, ktoré sa nachádza na rieke Sála. Podľa počtu obyvateľov je druhým najväčším mestom v spolkovej krajine Durínsko.
Dejiny.
Prvá písomná zmienka pochádza z roku 1182. V 13. storočí sa Jena stala obchodným mestom s právami (1230) a svojou vlastnou správou. Ekonomika bola založená najmä na produkcii vína. V roku 1286 prišli do mesta Dominikáni a v 1301 Cisterciáni. V roku 1331 bolo mesto pod vládou Meißenského markgrófstva. Od 1423 patrilo Saskému kurfirstvu Wettinovcov, ktorí zdedili Meißensko. Reformácia sa dotkla mesta v 1523. V roku 1558 založil Johann Friedrich I. dnešnú univerzitu "Friedrich-Schiller-Universität Jena". Od 1670 do 1690 bola Jena hlavným mestom vojvodstva Sasko-Jena. V roku 1692 bolo pripojené k vojvodstvu Sasko-Eisenach a v 1741 k vojvodstvu (neskôr veľkovojvodstvo) Sasko-Weimar, ku ktorému patrilo až do roku 1918.
Na konci 18. storočia bola miestna univerzita najväčšia a najznámejšia zo všetkých nemeckých štátov. To spravilo z mesta centrum filozofie (s profesormi ako Fichte, Hegel, Schiller a Schelling) a raného romantizmu (básnici Novalis, bratia Schlegelovci a Ludwig Tieck).
14. októbra 1806 tu bojoval Napoleon Bonaparte proti Prusom, ktorých tu porazil v bitke pri Jene. Odpor voči francúzskej okupácii bol veľký, najmä u miestnych študentov. Mnohí z nich bojovali v roku 1813 v dobrovoľných ozbrojených zložkách pruskej armády "Lützowsches Freikorps". O dva roky neskôr bolo v meste založené bratstvo "Urburschenschaft".
Na konci 19. storočia prišiel s výstavbou železnice z Halle/Lipsko do Norimbergu rozvoj mesta. Jena sa stala centrom strojníctva, optiky a výroby skla. Boli tu založené významné sklárske podniky Carl Zeiss AG, Schott AG za ktorými stáli Carl Zeiss, Ernst Abbe a Otto Schott.
Na konci druhej svetovej vojny v roku 1945 bolo mesto Spojencami ťažko bombardované. Bolo zničené skoro celé stredoveké centrum mesta (po vojne bolo obnovené).
Human

Human môže byť:
V hudbe:
Svante Janson

Carl Svante Janson (* 21. máj 1955) je švédsky matematik. Zaoberá sa predovšetkým funkcionálnou analýzou, harmonickou analýzou, teóriou pravdepodobnosti, štatistikou, kombinatorikou, teóriou grafov a analýzou algoritmov. Najdôležitejšie výsledky dosiahol v teórii náhodných grafov a U-štatistike.
Hačikó

Hačikó (; * 10. november 1923 – † 8. marec 1935), známy v Japonsku ako "čúken Hačikó" () bol pes rasy akita inu. Narodil sa na farme neďaleko mesta Ódate, v prefektúre Akita. Na Hačika sa spomína vďaka jeho oddanosti k majiteľovi aj mnoho rokov po jeho smrti.
Život.
V roku 1924 sa majiteľom Hačika stal Hidesaburó Ueno (), profesor na Fakulte poľnohospodárstva Tokijskej Univerzity. Hačikó denne sprevádzal svojho pána, keď išiel do práce a čakal na neho večer na vlakovej stanici Šibuja. V máji 1925 Ueno náhle zomrel na pracovisku. Hačika si vzali do opatery profesorovi príbuzní, neustále však utekal a vracal sa do profesorovho domu. Starostlivosť o psa prevzal profesorov záhradník, ktorý poznal Hačika už ako šteňa. Hačikó každý večer odchádzal na stanicu, dúfajúc že sa profesor konečne vráti z práce domov. Hačikó čakal na svojho pána celkovo po dobu 11 rokov. 
Bývalý študent profesora Uena uverejnil niekoľko článkov o Hačikovej pozoruhodnej lojalite. V roku 1932 jeden z týchto článkov publikovaný v novinách Asahi Šinbun spôsobil celonárodný záujem o tohto psa. Jeho vernosť pamiatke pána dojímal obyvateľov Japonska ako exemplárny príklad oddanosti. Bronzová socha zobrazujúca Hačika stojí dodnes na vlakovej stanici Šibuja v Tokiu, kde Hačikó verne čakal na svojho pána. Hačikov príbeh spôsobil po celej krajine záujem o plemeno Akita Inu. 
Hačikó zomrel 8. marca 1935. Jeho pozostatky sú uložené v Národnom vedeckom múzeu v Tokiu.
Zmiešaná štvorhra na US Open 2010

Zmiešaná štvorhra na US Open 2010 sa hrala ako súčasť US Open 2010 od 30. augusta do 12. septembra 2010.
Carlos Mauricio Funes

Carlos Mauricio Funes Cartagena (* 18. október 1959, San Salvador) je salvádorský novinár a politik, v rokoch 2009 až 2014 salvádorský prezident.
Počas salvádorskej občianskej vojny pôsobil hlavne ako televízny reportér a aj neskôr pokračoval v žurnalistickej kariére, pričom sa stal úspešným moderátorom viacerých publicistických relácii a bol známym kritikom pravicovej vlády. Neskôr sa stal viac aktívny v miestnej politike a v r. 2007 ho ľavicovo orientovaný Front národného oslobodenia Farabunda Martího nominoval ako kandidáta do prezidentských volieb v marci 2009. Tie so ziskom 51.32% hlasov vyhral a stal sa prvým ľavicovo orientovaným prezidentom v novodobej histórii Salvádora. Úrad prevzal 1. júna 2009. Hoci v zahraničnej politike udržuje dobré vzťahy s USA, je zároveň prvým salvádorským prezidentom, ktorý po 50 rokoch obnovil diplomatické styky s Kubou.
Infraštruktúra ako služba

Infraštruktúra ako služba (angl. "Infrastructure as a Service", skratka IaaS) je model IT, v ktorom sa hardvérové zariadenia ako napr. dátové úložiská, hardvér, servery a sieťové komponenty outsourcujú. Prevádzkovateľom zariadení je poskytovateľ služby, ktorý je zodpovedný za ich umiestnenie, prevádzku a údržbu. Infraštrukúra ako služba je jednou z troch hlavných kategórií cloud computingu. 
Medzi ďalšie z kategórií cloud computingu patrí SaaS - softvér ako služba () a PaaS - platforma ako služba ().
José Mujica

José Alberto Mujica Cordano (* 20. máj 1935, Montevideo) je uruguajský politik, bývalý člen partizánskej organizácie Tupamaros a bol prezidentom Uruguaja.
Na začiatku 60. rokov sa pripojil k formujúcej sa mestskej guerillovej skupine "Tupamaros", neskôr bol viackrát zatknutý, no podarilo sa mu tiež niekoľkokrát úspešne ujsť, podieľal sa aj na veľkom úteku z väznice "Punta Carretas", ktorú zorganizovalo viac ako 100 členov Tupamaros v r. 1971. Bol niekoľkokrát políciou postrelený a opätovne ho chytili v r. 1972. Po vojenskom prevrate v r. 1973 bol premiestnený do prísne stráženej vojenskej väznice, kde boli väzni vystavovaní obzvlášť zlému zaobchádzaniu; Mujica bol vyše 2 roky držaný na samotke na dne úzkej studne. Väzni tu boli zadržiavaní v podstate ako rukojemníci štátu, ktorí by boli okamžite popravení, keby ich druhovia z Tupamaros obnovili svoje aktivity. Bol prepustený až po 13 rokoch, v r. 1985, po obnovení demokracie. V r. 1992 Mujica a ďalší bývalí členovia Tupamaros založili ľavicovú stranu" Hnutie ľudovej účasti", ktoré sa zakrátko integrovalo do väčšieho politického subjektu "Široká koalícia" ("Frente Amplio").
Mujica (prezývaný "El Pepe") bol v r. 1994 ako kandidát tejto strany zvolený za poslanca a vo voľbách v r. 1999 a 2004 za senátora. V marci 2005 sa stal ministrom poľnohospodárstva a v r. 2009 ho Široká koalícia nominovala za svojho kandidáta do prezidentských volieb v r. 2009. Tie v novembri toho roku vyhral, pričom v druhom kole získal 52% hlasov. Do úradu oficiálne nastúpil v 1. marca 2010.
Je ženatý so svojou bývalou spolubojovníčkou z Tupamaros, súčasnou senátorkou "Lucíou Topolanskou". Sú bezdetní a žijú na malej farme na predmestí Montevidea, pričom Mujicov prostý životný štýl je podčiarknutý aj tým, že jeho jediným zapísaným majetkom je 23 ročný Volkswagen Chrobák.
Alexandr Markovič Ostrovskij

Alexandr Markovič Ostrovskij (), (* 25. september 1893, Kyjev, Ukrajina, vtedy Ruské impérium – † 20. november 1986, Lugano, Ticino, Švajčiarsko) bol ukrajinský matematik. Zaoberal sa veľkým množstvom matematických odvetví, najmä algebrou, teóriou čísel, geometriou, topológiou, reálnou analýzou, komplexnou analýzou, diferenciálnymi rovnicami a numerickou matematikou.
Príbeh princa Gendžiho

Príbeh princa Gendžiho () je romantický román, v ktorom sa opisuje život a lásky fiktívneho hrdinu, princa menom Gendži Hikaru. Za autorku románu sa považuje dvorná dáma Šikibu Murasakiová, ktorá ho napísala niekedy v rokoch 1000 až 1008..
Dej.
Gendži patril do vysoko postavenej spoločenskej triedy, bol synom cisára a aj keď hlavnou témou tohto romantického románu je Gendžiho skúsenosť so ženami, jeho vedľajšie vzťahy s mužmi sú vykreslené nie veľmi dobre. Gendži prechádza citovým svetom, postupne objavuje v ženách i v sebe samom zložitosť ľudskej osobnosti. Jeho cestovanie nikdy nekončí, ale premení ho z ľahkovážneho dobrodruha na hľadača určitého druhu pravdy. Autorka sa naozaj zaujímala o vzťah mužov k ženám, a to nie len v roli ctiteľov - verných či príležitostných - ale aj v roli synov, otcov, manželov, priateľov či ochrancov.
Román je skôr zmesou romantického idealizmu, ako úzkoprsého realizmu.
Ďalšou veľkou témou príbehu je aj vzťah Gendžiho s dámou rovnakého mena, ako je autorka príbehu, Murasaki, ktorá vyrástla ako princova zverenkyňa, po čase sa stala jeho druhou ženou a neskôr ochorela a zomrela.
Gendži bol viac a viac skľúčený a postupne sa pripravoval na úplné prerušenie stykov so svetom, v ktorom už nenachádzal žiadne potešenie.
Okrem obsahu je tento príbeh významný aj z toho dôvodu, že je pravdepodobne prvým vyzretým románom, ktorý bol napísaný. Rané "romány" totiž pripomínali skôr rozprávky - aj keď realistické, nemali zmysel pre spletitosť a chýbala im schopnosť rozvíjať svoje postavy.
Aj keď je tento román fikciou, je ako z hľadiska popisného, tak psychologického zo života.
Kartuša

Kartuša môže byť:
Kartuša (egyptológia)

Kartuša () je egyptologický pojem, ktorý označuje graficky uzatvorenú obrubu (zapletený povraz) oválnej plochy, orientovanú vertikálne zhora dolu alebo horizontálne oboma smermi, ukončenú na spodnom okraji horizontálnou čiarou. Obruba indikuje, že text vpísaný do vnútorného oválneho priestoru je kráľovské meno. Kartuša bola rozšíreným symbolom "šen", ktorý predstavoval všetko, čo bolo späté s uzatvoreným slnečným cyklom, a posilňovala úlohu kráľa vo vesmíre.
Najstaršie známe použitie kartuše pochádza z lokality "Bejt Challaf" a je spojené s panovníkom 3. dynastie Sanachtom (okolo 2686 – 2667 pred Kr.). Prvé známe vpísanie kráľovského mena jestvuje v súvislosti s menom faraóna Huneja (okolo 2637 – 2613 pred Kr.). Kartuša postupne dostala do úzadia iné, dovtedy veľmi často používané staršie grafické zvýraznenie kráľovského mena – serechu, ktorý bol súčasťou Horovho mena kráľovskej titulatúry. V démotštine sa vyskytoval v redukovanej forme ako pár oblých zátvoriek s vertikálnou čiarou na konci. V kráľovskej titulatúre sa kartuša vyskytovala pri dvoch menách z piatich. Do nej sa uzatváralo trónne (, ) a vlastné meno (, ) faraóna.
Niektoré amulety, ktoré sa umiestňovali do hrobiek, mali tvar kartuše s menom panovníka. Tieto predmety sú dnes dôležité pre archeologický výskum, pretože pomáhajú datovať priestor spolu s ďalšími nálezmi, kde sa nájdu. V egyptských dejinách boli však aj obdobia, keď sa ľudia báli písať mená na tieto amulety, pretože by podľa nich potom mohol nositeľ vpísaného mena získať nad nimi nežiaducu moc.
Etymológia.
Názov „kartuša“ pravdepodobne pochádza z obdobia Napoleonovej výpravy do Egypta. Počas nej francúzski vojaci veľmi často vídavali kartuše s hieroglyfmi na staroegyptských ruinách. Pripomínali im papierové nábojnice s pušným prachom (), ktorými spredu nabíjali svoje pušky.
Znak.
Na Rosettskej doske je hieroglyf kartuše použitý vo význame „meno“ (). Hieroglyf s polovicou kartuše () sa používal vo význame „rozdeliť“, „oddeliť“. Kartuše na Rosettskej doske pomohli J.-F. Champollionovi pri lúštení egyptských hieroglyfov.
Dokonalý trik

Dokonalý trik () je americký filmový triler z roku 2006 od režiséra Christophera Nolana, nakrútený podľa rovnomennej knihy Christophera Priesta z roku 1995 "The Prestige". Príbeh sleduje Roberta Angiera a Alfreda Bordena, dvoch rivalov a javiskových kúzelníkov v Londýne na začiatku 20. storočia. Posadnutí vytváraním najlepších ilúzií upadnú do vzájomnej snahy sa prekonať, čo má tragické následky.
Role Roberta Angiera sa ujal Hugh Jackman, jeho protivníka Alfreda Bordena stvárnil Christian Bale. V roli vynálezcu Nikolu Tesly sa objavil David Bowie, ďalších rolí sa ujali Michael Caine, Scarlett Johanssonová, Piper Perabo, Andy Serkis a Rebecca Hallová. Vďaka filmu sa režisér Nolan spojil s Balom a Cainom, s ktorými v roku 2005 spolupracoval na filme "Batman začína".
Priestov román v dopisoch previedol Nolan do scenára spolu so svojím bratom Jonathanom a využili nelineárnu formu rozprávania.
Výroba.
Najskôr sa na Christophera Priesta kvôli adaptácii jeho románu "The Prestige" obrátili producenti režisérov Juliana Jarrolda a Sama Mendesa. Na Priesta zapôsobili Nolanove filmy "Memento" a "Following". Následne producentka Valerie Dean získala pozornosť Nolana pre Priestovu knihu. V októbri roku 2000 sa Nolan vydal do Londýna, aby propagoval svoj film "Memento". Tam si prečítal Priestovu knihu a počas prechádzky v Highgate sa o príbeh podelil s bratom.
Inocent III. (protipápež)

Inocent III. (lat. "Innocentius Tertius"), vl. menom Lando (* ?, Sezze – † 1180, Cava de' Tirreni) bol taliansky duchovný a protipápež (od 29. septembra 1179 do januára 1180).
Údaje o jeho narodení ani úmrtí nie sú známe. Veľmi strohé sú i informácie o jeho živote. 
Pochádzal z mestečka Sezze v južnej časti dnešného regiónu Lazio. Než ho procisárska strana Fridricha I. Barbarossu vyhlásila protipápežom Alexandra III. bol kardinálom-diakonom, ktorého vymenoval protipápež Viktor IV.
Bol štvrtým protipápežom v poradí, pápeža Alexandra III. (po Viktorovi IV., Paschalovi III. a Kalixtovi III.) a za pápeža ho 29. septembra 1179 vyhlásila malá skupina schizmatických kardinálov v Ríme.
V obave o svoj život sa ukrýval v pevnosti neďaleko Ríma, kam ho prichýlil jeden z jeho prívržencov. Po zrade bol prostredníctvom vyslaného kardinála vydaný Alexandrovi III., ktorý ho doživotne uväznil v benediktínskom opátstve Najsvätejšej Trojice v La Cava v juhotalianskej provincii Salerno.
Hrob neznámeho vojaka (Moskva)

Hrob neznámeho vojaka (rus. "Могила Неизвестного Солдата") je memoriálny architektonický komplex v hlavnom meste Ruska Moskve nachádzajúci sa v Alexandrovskom sade pri múre Moskovského Kremľa.
Hrob neznámeho vojaka je jedným z najpietnejších miest Ruska, je trvalou pamiatkou hrdinom Veľkej vlasteneckej vojny.
História vzniku memoriálu.
3. decembra 1966, pri príležitosti 25. výročia bitky o Moskvu bol na tomto mieste uložený popol neznámeho vojaka z mohyly Štyki, ležiacej severozápadne od Moskvy pri meste Zelenograd.
Ďalším významným dátumom bol 8. máj 1967, kedy bol na tomto mieste odhalený pamätník Mohyla Neznámeho Vojaka (dielo architektov D. I. Burdina, V. A. Klimova a J. R. Rabajeva a sochára N. V. Tomského). Súčasne bol v tento deň zapálený večný oheň.
Od 12. decembra 1997 podľa výnosu Prezidenta Ruskej federácie sa miesto vykonávania čestnej stráže pri mohyle považuje za tzv. Post č. 1. 17. novembra 2009 bol pamätníku priznaný štatút Všezväzového memoriálu vojenskej slávy ("Общенациональный мемориал воинской славы").
Opis monumentu.
Vzhľadovo monument vyniká pomerne jednoduchou architektúrou. Ústrednú časť tvorí mramorová doska s bronzovou kompozíciou – vojenská prilba s vavrínovou vetvičkou ležiace na rozvinutej bojovej zástave.
Pred doskou sa nachádza bronzová päťramenná hviezda, v ktorej strede horí večný oheň, doplnená nápisom "„Tvoje meno je neznáme, Tvoj čin je nesmrteľný“" ("Имя твоё неизвестно, подвиг твой бессмертен"; slová ruského sovietskeho spisovateľa S. V. Michalkova).
Vľavo od mohyly sa nachádza stena z červeného kremenca s nápisom: 1941 PADLÝM ZA VLASŤ 1945 (1941 ПАВШИМ ЗА РОДИНУ 1945), vpravo – aleja dvanástich granitových blokov, z ktorých každý je venovaný jednému z miest-hrdinov (na každom z blokov je umiestnený názov mesta). V blokoch je uložená prsť zeme, z toho-ktorého mesta.
Thug errčite vol. 2

Thug errčite vol. 2 je mixtape od DJa Yanka Krála, člena hudobnej skupiny H16. Je to pokračovanie "Thug errčite vol. 1", aj keď má trochu rozdielny koncept ako prvý diel. Ako hostia sa na mixtape predstavili Vec, H16 (aj sólovo), Moja Reč, Boy Wonder, Nironic, Supercrooo a Turbo T. O hudobné produkcie sa postarali Grimaso, Billy Hollywood, Abe a Otecko (každý po jednej). Na mixtape sa nachádzajú iba štyri originálne produkcie, ostatné skladby majú inštrumentálky z iných skladieb. Začiatkom roka 2007 sa dostala na internet skladba „Čo o tom vieš“ cez Yankov MySpace profil. Mixtape vyšiel koncom apríla v roku 2007 v náklade 900 kusov.
Skladby „Otec v akcii“, „Čo o tom vieš“, „Šejkuj tú riť“, „Zblúdilé duše“, „Dneska nejdem nikam“ (túto verziu použil spolu so skladbou „Zo stoky hore“ Otecko aj na vlastnom mixtape "Produkcie a remixy") sa neskôr v remixovaných podobách objavili na mixtape "Shine like diamonds" od českého DJa Logica. Iná verzia skladby „Šejkuj tú riť“ sa objavila aj na "Antivirus mixtape" v roku 2009.
Montpellier

Montpellier je mesto na juhu Francúzska, správne stredisko departementu Hérault a celého regiónu Languedoc-Roussillon. Leží od pobrežia Stredozemného mora, asi 130 západne od Marseille a južne od Paríža. Má 244-tisíc obyvateľov a je to deviate najväčšie mesto Francúzska. 
Montpellier je priemyselné mesto a predovšetkým sídlo starobylej univerzity, ktorá bola v stredoveku kultúrnym centrom južného Francúzska. V meste sa narodil svätý Roch, zakladateľ sociológie Auguste Comte a maliar Frédéric Bazille. Vznikol tu Rád svätého Ducha z Montpellieru.
Vývoj počtu obyvateľov.
"Počet obyvateľov"
Externé odkazy.
Oficiálna stránka
Valencia Open 500

Valencia Open 500, predtým známy pod názvom Open de Tenis Comunidad Valenciana, je tenisový turnaj pre mužských profesionálnych hráčov, ktorý sa hrá na tvrdom povrchu v španielskom meste Valencia. Turnaj je súčasťou ATP World Tour 500 series programu turnajov ATP a koná sa od roku 1995.
Mark Harmon

Thomas Mark Harmon (* 2. september 1951, Burbank, Kalifornia, USA) je americký herec známy hlavne svojou rolou vyšetrovateľa Leroya Jethra Gibbsa v seriáli .
Biografia.
Narodil sa v Burbanku v Kalifornii. Jeho otec Tom Harmon bol hráčom bejzbalu a tiež rozhlasovým hlásateľom. Jeho matka Elyse Knox je bývalá herečka. Mark má dve sestry Kelly a Kristin. V roku 1987 sa oženil s herečkou Pam Dawber, s ktorou má dvoch synov.
V roku 1986 ho časopis "People" vyhlásil za najpríťažlivejšieho muža planéty. Navštevoval štátnu univerzitu "(University of California, Los Angeles)", kde bol úspešným hráčom futbalu a obdržal cenu najlepšieho hráča univerzitných tímov. Harmon si zahral v mnohých filmoch. Medzi najznámejšie patrí Pevnosť ("The Presidio"), Na večné časy ("For All Time"), Po sľube ("After the Promise"), Nenechám ťa odísť "(And Never Let Her Go"), Tajomstvo pod vodou ("Magic in the Water"), Honba za slobodou ("Chasing Liberty") a mnoho iných.
Mr. Brightside

„Mr. Brightside“ je pieseň americkej rockovej skupiny The Killers z ich debutového albumu "Hot Fuss" a bola napísaná Brandonom Flowersom a Davom Keuningom.
Pieseň bola nazvaná „Song of the Decade“ britskými rozhlasovými stanicami Absolute Radio and XFM, a v apríli 2010 internetová rozhlasová stanica Last.fm zverejnila, že bola najpočúvanejšou skladbou od začiatku online hudobnej služby. V auguste 2010 bola pieseň zvolená za No.1 Festival Anthem všetkých čias v ankete stanice XFM.
Zoznam skladieb.
Original 2003 UK CD vydanie
Re-Release UK CD 1
Re-Release UK CD 2
Re-Release UK Red 7"
Originálne 2003 UK 7" Singel vydanie
US Promotional Release
Austrálska limitovaná edícia singlu
Európsky 2005 Singel
Európsky 2005 Maxi singel
US 12"
Graf výkonnosti a Certifikácie.
„Mr. Brightside“ vstúpil do rebríčku Billboard Hot 100 na pozíciu #40 dňa 12. februára 2005, a kulminoval na #10 dňa 11. júna 2005.
V júni 2004 „Mr. Brightside“ kulminoval na #10 v rebríčku UK Singles Chart a od tej doby sa stal jedným z najdlhšie obsadených singlov 21. storočia .
Ostravice (rieka)

Ostravice alebo Ostravica (po česky "Ostravice", po poľsky "Ostrawica", ) je rieka v Česku, v okresoch Frýdek-Místek a Ostrava-mesto v Moravsko-sliezskom kraji. Má a svojím tokom tvorí sčasti historickú zemskú hranicu Moravy a Sliezska. Meno rieka získala podľa svojho prudkého (ostrého) toku. 
Priebeh toku.
Rieka vzniká sútokom Čiernej a Bielej Ostravice nad obcou Staré Hamry v Moravsko-sliezskych Beskydách. "Černá Ostravice" pramení na južnom svahu Smrkoviny, západne od osady Bílý Kříž, "Bílá Ostravice" pramení na úbočí Čartáku, západne od Bumbálky. 
Krátko po vzniku rieky prehradzuje jej tok Vodná nádrž Šance, ktorá je zásobárňou pitnej vody pre Ostravsko. Preteká obcami Ostravice, Frýdlant nad Ostravicí, Paskov, mestom Frýdek-Místek a Ostrava, kde sa vlieva ako pravostranný prítok do rieky Odra.
Peelova komisia

Peelova komisia, známa aj ako Kráľovská komisia, bola britská vyšetrovacia komisia, ktorá v rokoch 1936–1937 vyšetrovala príčinu nepokojov na území Britského mandátu v Palestíne a navrhla zmeny usporiadania mandátu. Komisia bola pomenovaná po je čelnom predstaviteľovi, ktorým bol lord Robert Peel.
Vyšetrovanie.
Komisia dorazila do Palestíny 11. novembra 1936 a začala vyšetrovať pôvod nepokojov, najmä začínajúceho Veľkého arabského povstania (1936–1939). Záujmy Židov pred komisiou hájil Chaim Weizmann a v opozícii bol veľký jeruzalemský mufti Mohamed Amín al-Hussejni, ktorý bol jedným z organizátorov nepokojov a neskôr inicioval vznik Vysokej arabskej komisie, do čela ktorej sa postavil.
Počas vyšetrovania Peelovej komisie sa prvýkrát objavila myšlienka na rozdelenie Britského mandátu v Palestíne.
Závery a odporúčania.
Záverečná správa, vydaná v júli 1937, na jednej strane pripúšťala veľmi pozitívny vplyv židovského obyvateľstva na rozvoj krajiny, na druhej strane ale súhlasila s arabskou požiadavkou na obmedzenie židovského prisťahovalectva na 12 000 osôb po dobu nasledujúcích piatich rokov.
Komisia konštatovala, že zmeny populácie v krajine mohli byť zapríčinené presídľovaním. Na židovských územiach býva približne 225 000 Arabov a na arabských asi 1 250 Židov, ale v mestách Jeruzalem a Haifa je to 125 000 Židov proti 85 000 Arabom. 
Komisia predovšetkým navrhla rozdeliť krajinu na tri regióny: 
Neskôr bol plán upravený, aby uľahčil výmenu pozemkov a obyvateľstva podľa grécko - tureckého modelu po prvej svetovej vojne.
Reakcie.
Všetci predstavitelia Arabov v Palestíne spolu so zajordánskym kráľom Abd Alláhom I. plán odmietli.
Na židovskej strane plán okamžite odmietli Vladimír Žabotinský a ďalší revizionisti, Svetová sionistická organizácia napriek výhradám plán prijala. Nakoniec ale plán realizovaný nebol, čo zapríčinila najmä vzrastajúca arabská revolta v rokoch 1936−39, zameraná ako proti Židom, tak aj proti Britom. Napriek tomu, že sa vzburu nakoniec podarilo potlačiť, britská vláda vydala v máji 1939 MacDonaldovu bielu knihu, ktorá paradoxne odmenila arabských buričov, pochovala návrhy „Peelovej komisie“ a navyše ešte prísnejšie obmedzila židovské prisťahovalectvo, čo sa v konečnom dôsledku rovnalo rozsudku smrti pre státisíce európskych Židov utekajúcich pred nacizmom.
Pozri aj.
Arabsko-izraelský konflikt
Lev Genrichovič Šnireľman

Lev Genrichovič Šnireľman (; * 2. január 1905, Homeľ, Bielorusko, vtedy Ruská ríša – † 24. september 1938, Moskva, Rusko, vtedy Ruská SSR, ZSSR) bol matematik židovského pôvodu narodený na území dnešného Bieloruska a väčšinu tvorivého života žijúci v Moskve. Je známy vďaka pokusom o dôkaz Goldbachovej hypotézy. Táto snaha nebola úspešná, ale podarilo sa mu dokázať platnosť slabšieho výsledku. Okrem teórie čísel sa zaoberal predovšetkým topológiou a diferenciálnou geometriou. Spolupracoval predovšetkým s Lazarom Aronovičom Ľusternikom, spoločne s ktorým zaviedol koncept tzv. Ľusternikovej-Šnireľmanovej kategórie. V roku 1938 spáchal samovraždu.
Trinidad a Tobago na Letných olympijských hrách 2008

Trinidad a Tobago na Letných olympijských hrách 2008 reprezentovalo 28 športovcov.
Nedvěd

Nedvěd je priezvisko, pozri Nedvěd (priezvisko), napr.:
Jorgos Zambetas

Jorgos Zambetas (, transkripcia: "Jorgos Zambetas"; * 25. január 1925, Atény - † 10. marec 1992, Atény), bol známy grécky skladateľ a spevák, svojimi piesňami známy aj v zahraničí. Zaslúžil sa o spopularizovanie nástroja buzuki, štýlu rembetiko a propagáciu nového hudobného žánru syrtaki a laika.
Biografia a kariéra.
Narodil sa v Aténach, jeho rodičia pochádzali z ostrova Kythnos. Už od malička preukazoval hudobné nadanie. Na buzuki hrával už ako 7 ročný. Po dokončení štúdii sa angažoval za nahrávanie a propagáciu zväčša tragického štýlu rembetiko z 20.-40. rokov. Tým sa zaslúžil aj vznik štýlu syrtaki a laika, ktoré sa začalo vyvíjať z rembetika, hlavným nástrojom tu bolo totiž buzuki. Syrtaki prežilo svoj najväčší rozmach po dokončení slávneho filmu Grék Zorba, kde Mikis Theodorakis zložil rovnomennú pieseň a prvú veľkú skladbu štýlu syrtaki. V 70. rokoch patrili Zambetasove piesne k najobľúbenejším a boli spievané známymi spevákmi, ako Jorgos Dalaras, Stelios Kazantzidis a Grigoris Bithikotsis. Spolupracoval aj s inými slávnymi skladateľmi, hlavne s Vassilisom Tsitsanisom, Apostolosom Kaldarasom, Manolisom Chiotisom či Stavrosom Xarchakosom. 
Diela.
Medzi najznámejšie Zambetasove piesne patria tie v štýle rembetiko, laika a syrtaki. Práve Zambetasova pieseň "Siko, chorepse syrtaki (Vstaň, tancuj syrtaki)" je spolu s piesňou "Zorba´s dance" (vznikla dva roky po Zambetasovej piesni) považovaná za základné a piesne štýlu syrtaki. Práve táto Zambetasova pieseň sa stala populárnou aj mimo Grécka, v krajinách ako Francúzsko, Nemecko,Taliansko, Veľká Británia a je to pieseň, ktorá spolu so spomínaným Zorbom najviac charakterizujú Grécko. Pieseň vznikla pre grécky film "I kori mu i sosialistria (Moja socialistická dcéra)" z roku 1966, kde hlavnú úlohu hrala známa herečka a speváčka Aliki Vujuklaki. Iné jeho piesne sú napríklad, "Pai, pai, Kyr´Aleko, Choros tu sakena, Chasapiko me baglama, Pu´se Thanasi či Otan symbi sta perix".
Slam / Out Here

„Slam“ / „Out Here“ je piaty singel austrálskej drum and bassovej skupiny Pendulum z ich debutového albumu "Hold Your Colour". Bol vydaný dňa 19. septembra 2005 nezávislým vydavateľstvom Breakbeat Kaos a je tretím vydaním cez toto vydavateľstvo. Singel dosiahol 34. miesto v rebríčku UK Singles Chart. Skladba „Slam“, rovnako ako skladba „Prelude“ z albumu "Hold Your Colour" obsahujú prvky z amerického televízneho programu "The Twilight Zone" od Roda Serlinga. Podobné prvky sú použité aj v skladbe „Rock Civilization“ od hardstyle skupiny Headhunterz.
Skladba „Out Here“ na B-strane je jednou z niekoľkých breakových skladieb albumu (podobne ako „Fasten Your Seatbelt“ z predchádzajúceho singlu). Je tiež jedinou skladbou, v ktorej sú použité vokály Garetha McGrillena.
Pozície v rebríčkoch.
„Slam“ / „Out Here“ vstúpil do UK Singles Chart na 39 týždeň roku 2005. Dosiahol 34. miesto a o týždeň neskňr vypadol z rebríčka.
Zoznam skladieb.
Obidve skladby napísali a produkovali Rob Swire, Gareth McGrillen a Paul Harding.
12" vinyl singel, picture disc 
CD singel&lt;br&gt;
Zostava.
Nasledujúci ľudia sa podieľali na skladbách „Slam / Out Here“.
Via Egnatia

Via Egnatia () bola cesta postavená Rimanmi v 2. storočí pred. Kr. Prechádzala cez rímske provincie Illyricum, Macedónia a Trácia, ktoré sú v dnešnom Albánsku, Severnom Macedónsku, Grécku a v európskej časti Turecka.
Cesta sa začínala v meste Dyrrachium (dnešný Drač) na pobreží Jadranského mora a kopírovala komplikovanú cestu pozdĺž rieky Shkumbini k pohoriu Candaviae a ďalej k Ohridskému jazeru. Potom sa cesta stáčala na juh a prechádzala cez niekoľko vysokohorských priesmykov k severnému pobrežiu Egejského mora k dnešnému mestu Solún. Odtiaľ pokračovala cez Tráciu do mesta Byzantion (neskôr Konštantínopol, dnes Istanbul).
Celková dĺžka cesty bola 1 120 km. Podobne ako ostatné rímske cesty, bola 6 metrov široká a spevnená veľkými polygónovými kamennými doskami alebo hrubou vrstvou piesku. Podľa údajov na zachovaných míľnikov bola počas vlády cisára Trajána uskutočnená veľká rekonštrukcia pre potreby jeho ťaženia do Partskej ríše v roku 113. Počas 5. storočia bola jej západná časť podľa niektorých historikov už takmer nepriechodná. Neskôr bola Via Egnatia kľúčovou cestou Byzantskej ríše. Podľa Prokopiosových záznamov cestu opravil v 6. storočí cisár Justinián I., napriek tomu bola ale spustnutá cesta počas daždivého počasia nepoužiteľná.
V súčasnosti vedie paralelne s historickou cestou moderná Diaľnica A2 a to v úseku od Solúna až k tureckým hraniciam.
Švajčiarsky daviscupový tím

Švajčiarsky daviscupový tím je tenisový tím, ktorý reprezentuje Švajčiarsko v Davisovom pohári. Švajčiarsko sa v roku 1992 prebojovalo až do finále, kde prehralo s tímom USA.